**Методија Тошевски** (Ранци, Кајларско, Егејска Македонија, 18 март 1941

 - Скопје, 4 ноември 2015

) — македонски економист, поет и публицист, поранешен директор на банката АЛМАКО, главен државен ревизор и министер за финансии во првата експертска Влада на Никола Кљусев.

Животопис
---------

Тошевски е роден во егејското село Ранци во близина на Кајлар на 18 март 1941 година. За време на Граѓанската војна во Грција 1946-1949 година заедно со неговите родители бил прогонет од родното огниште. Во Скопје завршил економски факултет.
Во првата експертска Влада на Никола Кљусев, од 20 март 1991 година до 17 август 1992 година бил министер за финансии. Претходно од 1985 до 1986 година бил директор на Комерцијална банка, а од средината на 1990тите години и прв човек на Алмако банка.
Од 2000 година до 2005 година Тошевски бил главен државен ревизор на Државниот завод за ревизија на Македонија. Во неговиот мандат Државниот завод за ревизија станал полноправен член на меѓународната ревизорска организација ИНТОСАИ и европската ревизорска организација ЕУРОСАИ и извршил длабоки реформи во работата. Во негово време ДЗР ги започнал првите меѓународни проекти за зајакнување на капацитетите на ДЗР, како што биле проектите со Светската банка и Холандскиот суд за ревизија. Бил ментор на создавање на првите методолошки акти, прирачници и упатства за вршење државна ревизија – Финансиска ревизија и Ревизија на успешност. Бил член на Друштвото на писателите на Македонија и имал издадено неколку збирки поезија и книги за Македонците од Егејскиот дел на Македонија, а бил и долгогодишен активист и член на Здружението на децата бегалци од Егејскиот дел на Македонија и потпретседател на Сојуз на здруженијата на пензионерите на Македонија.
Методија Тошевски бил повеќегодишен пратеник во Генералното Собрание на Светскиот Македонски Конгрес. На 16 Генерално Собрание на Светскиот Македонски Конгрес одржано на 12 август 2006 година, бил именуван за пертседател на Првата Национална Конференција на Македонците од Егејскиот дел на Македонија.
Починал во Скопје на 5 ноември 2015 година.

Наводи
------

1. ↑  „*Почина Методија Тошевски, поранешен главен државен ревизор* ". Архивирано од изворникот на 2015-11-07. Посетено на 2015-11-06.

|  |  |  |
| --- | --- | --- |
| Претходник**нема** | **Министер за финансии**20 март 1991 - 17 август 1992 | Наследник**Џевдет Хајредини** |

|  |  |  |  |
| --- | --- | --- | --- |
| 

| * п
* р
* у
Министри за финансии на Република Македонија |
| --- |
|  |
| 
* Методија Тошевски
* Џевдет Хајредини
* Јане Миљовски
* Таки Фити
* Борис Стојменов
* Никола Груевски
* Петар Гошев
* Никола Поповски
* Трајко Славевски
* Зоран Ставревски
* Кирил Миноски
* Драган Тевдовски

 |

 |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Состав на Владата на Република Македонија (1991-1992) |
| --- |
|  |
| т.н. експертска влада |
|  |
| Премиер | Никола Кљусев |  |
|  |
| Вицепремиери | Блаже Ристовски **·**  Јован Андонов **·**  Беќир Жута |
|  |
| Ресорни министри | **Надворешни работи**: Денко Малески  **·**  **Одбрана**: Ристо Дамјановски \* Трајан Гоцевски  **·**  **Внатрешни работи**: Јордан Мијалков \* Љубомир Фрчкоски  **·**  **Правда**: Ѓорѓи Наумов  **·**  **Транспорт и врски**: Александар Лепавцов  **·**  **Финансии**: Методија Тошевски  **·**  **Развој**: Гоце Петрески  **·**  **Економија**: Стојан Трајановски  **·**  **Земјоделство**: Иван Ангелов  **·**  **Труд и социјална политика**: Илјас Сабриу  **·**  **Образование**: Димитар Димитров  **·**  **Наука**: Ѓорѓи Ефремов  **·**  **Култура**: Цветан Грозданов  **·**  **Здравство**: Перко Колевски **·**  **Информација**: Мартин Треневски |
|  |
| Министри без ресор | Јане Миљовски  **·**  Илија Андонов Ченто  **·**  Алаетин Тоска |
|  |
| **Претседател на Собранието на Република Македонија**: Стојан Андов |

 |